มีเพศสัมพันธุ์กันครั้งแรก เมื่อวันที่19พ.ค.ใส่ถุงหลั่งนอก ประจำเดือนมาล่าสุดวันที่8พ.ค.-13พ.ค.หลังจากมีเพศสัมพันธุ์จนวันที่24-25รู้สึกเวียนหัว ไม่คลื่นไส้ ฉี่ปกติ มีโอกาศตั้งครรภ์ไหม
สวัสดีค่ะ การมีเพศสัมพันธ์หากได้ป้องกันด้วยถุงยางอนามัยตลอดการมีเพศสัมพันธ์ โอกาสตั้งครรภ์มีน้อยมาก มีน้อยกว่า 2% ค่ะ และไม่ว่าจะมีเพศสัมพันธ์ในช่วงใดของเดือนควรใส่ถุงยางอนามัยป้องกันทุกครั้ง ไม่ควรพยายามทำการนับวันตกไข่เพราะมีโอกาสผิดพลาดได้สูงอาการเวียนหัว คลื่นไส้ดังกล่าวมานั้น ไม่ได้จำเพาะเจาะจงต่อการตั้งครรภ์ค่ะ หากต้องการยืนยันการตั้งครรภ์ อาจซื้อชุดตรวจครรภ์ทางปัสสาวะมายืนยันเองเบื้องต้นให้ผลบวกได้ที่ 10-14 วันหลังปฏิสนธิ หรือนับประมาณ 14 วันหลังมีเพศสัมพันธ์ขึ้นไปแล้วลองตรวจดู หรือสังเกตรอบเดือนในครั้งถัดไป หากมาตรงรอบตามปกติ ก็แสดงว่าน่าจะไม่มีการตั้งครรภ์ค่ะ หากไม่แน่ใจผลหรือประจำเดือนมาล่าช้า ควรไปยืนยันผลที่รพ.อีกครั้ง